మిచెల్ ఒబామా/మిషెల్ ఒబామా
మిచెల్ లా వాగ్న్ రాబిన్సన్ ఒబామా (జననం 1964 జనవరి 17) 44వ మరియు ప్రస్తుత యునైటెడ్ స్టేట్స్ అధ్యక్షుడు, బరాక్ ఒబామా యొక్క భార్య, మరియు ఆఫ్రికా-అమెరికా జాతి తొలి యునైటెడ్ స్టేట్స్ ప్రథమ మహిళ. ఈమె చికాగో యొక్క సౌత్ సైడ్ లో పెరిగారు. చికాగోకు తిరిగి రాక ముందు మరియు ఆమె తన కాబోయే భర్తను కలసిన సిడ్లె ఆస్టిన్ న్యాయ వ్యవస్థలో పనిచేయుటకు ఒబామా ప్రిన్స్ టన్ విశ్వవిద్యాలయం మరియుహార్వర్డ్ లా స్కూల్ లకు హాజరయ్యారు. ఆ తరువాత, ఆమె చికాగో మేయర్ రిచర్డ్ ఎమ్. డాలే యొక్క సిబ్బందిలో ఒకరుగాను, మరియు యూనివర్సిటీ ఆఫ్ చికాగో మెడికల్ సెంటర్ లోను ఉద్యోగం చేసారు.
2007 మరియు 2008 లలో పూర్తిగా ఆమె తన భర్త వేసిన అధ్యక్ష పదవి ప్రతిపాదన ప్రచారం కొరకు సహాయం చేసారు మరియు 2008 డెమోక్రాటిక్ నేషనల్ సభలో ఒక కీలకోపన్యాసం చేసారు. ఆమె మాలియా మరియు సాష అనే ఇద్దరు ఆడపిల్లలకు తల్లి, మరియు ఒరెగాన్ స్టేట్ యూనివర్సిటీలో పురుష బాస్కెట్ బాల్ శిక్షకుడు అయిన క్రైగ్ రాబిన్సన్ యొక్క సోదరి. ఒక సెనేటర్ యొక్క భార్యగా, మరియు ఆ తరువాత ప్రథమ మహిళగా, ఆమె మహిళలకు ఒక ఫ్యాషన్ రూపంగా మరియు ఆదర్శనీయ మహిళగా మారింది, మరియు పేదరిక స్పృహ మరియు పోషకాహార వ్యవహారముల కొరకు ఒక ప్రముఖ న్యాయవాది.
మిచెల్ లా వాగ్న్ రాబిన్సన్ 1964 జనవరి 17న చికాగో, ఇల్లినాయిస్లో ఒక పట్టణ నీటి పారుదల శాఖ ఉద్యోగి మరియు డెమోక్రాటిక్ ప్రాంతీయ నాయకుడు అయిన ఫ్రేజర్ రాబిన్సన్ III మరియు స్పీగేల్స్ కాటలాగ్ దుకాణం కార్యదర్శి అయిన మారియన్ (నీ షీల్డ్స్) లకు జన్మించారు. మిచెల్ ఉన్నత పాఠశాలకు వచ్చే వరకు ఆమె తల్లి పూర్తిగా ఇంటి పట్టునే ఉండేవారు. రాబిన్సన్ మరియు షీల్డ్స్ కుటుంబాల వంశ మూలాలను దక్షిణ అమెరికాలో సంభవించిన సివిల్ వార్ ముందు ఆఫ్రికన్ మరియు అమెరికన్ జాతీయులతో పోల్చుకోవచ్చు. ఆమె తండ్రి వైపు ముత్తాత అయిన, జిమ్ రాబిన్సన్, దక్షిణ కాలిఫోర్నియాలో ఒక అమెరికా బానిస, ఇప్పటికీ వారి తండ్రి వైపు వారు ఇంకా అక్కడ నివసిస్తున్నారు. ఆమె తల్లి వైపు ముత్త అమ్మమ్మ అయిన మెల్వినియా షీల్డ్స్ కూడా ఒక బానిసే ఆమె ఒక శ్వేత జాతీయుని వలన గర్భవతి అయినది. ఆయన పేరు మరియు వారు ఎప్పుడు ఎక్కడ కలుసుకున్నారు అనే విషయనికి సంబంధించిన సమాచారం అందుబాటులో లేదు. ఆమె డాల్ఫస్ టి. షీల్డ్స్ అను రెండు జాతుల సంయోగంతో జన్మించిన మిచెల్ యొక్క తల్లి వైపు ముత్తాతకు జన్మనిచ్చింది.
ఆమె చికాగో యొక్క సౌత్ షోర్ జనావరణ ప్రాంతంలో యూక్లిడ్ వీధిలోని ఒక రెండు అంతస్తుల గృహములో పెరిగారు. ఆమె తల్లి తండ్రులు ఆ గృహము యొక్క రెండవ అంతస్తును ఆ గృహము క్రింది అంతస్తులో నివసిస్తున్న ఆమె తాత యొక్క సోదరి నుండి అద్దెకు తీసుకున్నారు. ఆమె తను పెరిగిన స్థితులను ఆచారబద్ధంగా వర్ణిస్తారు, "ఇంటి పట్టునే ఉండే తల్లి, ఉద్యోగం చేసే తండ్రి, రాత్రి వేళ అంతా కలిసి భోజనం చేయుట". ఆ కుటుంబంలో అందరు కలిసి మోనోపోలీ వంటి క్రీడలను ఆడుట మరియు పఠనం వంటి కార్యక్రమాలతో ఉల్లాసంగా గడిపేవారు. ఆ కుటుంబం వారికి సమీపంలో ఉన్న సౌత్ షోర్ మెతాడిస్ట్ చర్చిలో సేవలకు హాజరయ్యేవారు. రాబిన్సన్స్ సెలవలలో మిచిగాన్, వైట్ క్లౌడ్, లోని ఒక పల్లెటూరి తరహా చిన్న ఇంటికి వెళ్ళేవారు. ఆమె మరియు ఆమె సోదరుడు, క్రైగ్ (ఆమె కన్నా 21 నెలలు పెద్దవాడు), రెండవ తరగతి చదవకుండా దాటారు. ఆరవ తరగతికి వచ్చే వరకు మిచెల్ బ్రిన్ మార్ ప్రాథమిక పాఠశాలలో ఆమె ప్రతిభతో ప్రత్యేక శిక్షణ ఇచ్చే తరగతిలో చేరారు (ఆ తరువాత ఈ పాఠశాలకు బాచేట్ అకాడమీ అని పేరు మార్చారు.
ఆమె చికాగో యొక్క మొదటి మాగ్నెట్ ఉన్నత పాఠశాల అయిన విట్నే యంగ్ హైస్కూల్ కు హాజరయ్యారు, అక్కడ ఆమెకు నాలుగు సంవత్సరాలు గౌరవప్రధమైన విద్యార్థినిగా ఉన్నారు, మరియు ఆధునిక ఉద్యోగ తరగతులకు హాజరయ్యారు, మరియు నేషనల్ ఆనర్ సొసైటీ సభ్యురాలిగా ఉన్నారు మరియు విద్యార్థి మండలి కోశాధికారిగా కూడా సేవలు అందించారు. ఆమె యొక్క సౌత్ సైడ్ ఇంటి నుండి నియర్ వెస్ట్ సైడ్ కి వెళ్లి వచ్చుటకు మూడు గంటల సమయం పట్టేది. ఆమె జెస్సి జాక్సన్ కుమార్తె మరియు జెస్సి జాక్సన్ జూనియర్ సోదరి అయిన శాంతిత జాక్సన్ కు ఉన్నత పాఠశాలలో సహా విద్యార్థినిగా ఉన్నారు. ఆమె 1981లో శాల్యుటటోరియన్ గౌరవ పతకముతో ఉన్నత పాఠశాల నుండి ఉత్తీర్ణులైనారు.
మిచెల్ తన సోదరుడుకి ప్రిన్స్ టన్ విశ్వవిద్యాలయానికి వెళ్ళుటకు ప్రేరణ కలిగించారు; ఆయన 1985లో పట్టభద్రులయ్యారు. ప్రిన్స్ టన్ లో, ఆమె ఫ్రెంచ్ యొక్క బోధన విధానమును సవాలు చేసారు ఎందుకనగా అది ఇంకా సంభాషించుటకు అనువుగా ఉండాలి అని భావించారు. ఆమె తన విద్యలో భాగంగా "ప్రిన్స్ టన్-ఎడ్యుకేటెడ్ బ్లాక్స్ అండ్ ది బ్లాక్ కమ్యూనిటి" అను ఒక పరిశోధన సిద్ధాంతమును వ్రాసారు. "BMW కార్లలో వచ్చే కళాశాల విద్యార్థులను చూసి "నేను అవాక్కవటం నాకు గుర్తుంది" నాకు BMW కార్లు ఉన్న తల్లితండ్రులు కూడా తెలియదు" అని చెప్పారు. ప్రిన్స్ టన్ లో ఉన్నప్పుడు ఆమె థర్డ్ వరల్డ్ సెంటర్ లో (ఇప్పుడు దానిని కార్ల్ ఎ. ఫీల్డ్స్ సెంటర్ అని పిలుస్తున్నారు) పాల్గొనేవారు, ఈ కేంద్రం అల్ప సంఖ్యాక వర్గాలకు సంబంధించిన విద్యార్థులకు సహాయపడే ఒక అద్యయన మరియు సాంస్కృతిక కేంద్రము, తరగతులు అయిపోయిన తరువాత కూడా చిన్న పిల్లల సంరక్షణ కేంద్రంలో పాలు పంచుకొనుటకు అవకాశం కలిగించేది. రాబిన్సన్ సోషియాలజీలో అధిక మార్కులు మరియు ఆఫ్రికన్ అమెరికన్ స్టడీస్ లో తక్కువ మార్కులు మరియు 1985లో "కం లాడ్" (పట్టభద్రులకు ఇచ్చే లాటిన్ గౌరవ పురస్కారం)తో బ్యాచిలర్ ఆఫ్ ఆర్ట్స్ ఉత్తీర్ణులయ్యారు. ఆమె 1988లో హార్వర్డ్ లా స్కూల్ నుండి జురిస్ డాక్టర్ (J.D.) పట్టా సంపాదించారు. హార్వర్డ్ లో ఒప్పందం మీద తీసుకున్న అల్ప సంఖ్యాక వర్గాలకు సంబంధించిన ఆచార్యుల తరపున ఆమె వకాల్తా తీసుకుని వాదించారు మరియు హార్వర్డ్ లీగల్ ఎయిడ్ బ్యూరో కొరకు పనిచేసారు, గృహాలకు సంబంధించిన కేసులలో అల్ప-ఆదాయం కలిగి అద్దెకు ఉండే కుటుంబాల వారికి సహాయం చేసేవారు. ఆమె పోస్ట్ గ్రాడ్యుయేట్ డిగ్రీ కలిగిన మూడవ ప్రథమ మహిళ, ఆమెకు ముందు, హిల్లరీ రోధం క్లింటన్ మరియు లారా బుష్ ఉన్నారు. 2008 జూలైలో ఒబామా 100-సంవత్సరాల-చరిత్ర కలిగిన నల్లజాతీయుల మహిళా విద్యార్థినుల సామాజిక సంస్థ ఆల్ఫా కప్పా ఆల్ఫాలో గౌరవ సభ్యురాలిగా ఉండుటకు పంపిన ఆహ్వానాన్ని అంగీకరించారు. ఆమె ప్రిన్స్ టన్ లో హాజరయ్యే సమయంలో అండర్ గ్రాడ్యుయేట్ కాలంలో ఆ సంస్థ లేదు.
సిడ్లె ఆస్టిన్ లా సంస్థలో తక్కువగా ఉన్న ఆఫ్రికన్ అమెరికన్ జాతీయులలో వీరు కూడా ఉన్నప్పుడు ఆమె బరాక్ ఒబామాను కలిసారు (ఆమె కొన్ని సమయాలలో ఇద్దరు మాత్రమే అని చెప్పారు, కాని ఇతరులు ఇతర విభాగాలలో ఇంకా కొంత మంది ఉండేవారు అని చెప్తారు), మరియు ఆమె అతనిని సమ్మర్ అసోసియేట్ (లా చదువుతూనే తాత్కాలిక ఉద్యోగిగా పనిచేయు వారు)గా నియమించారు. వారి ఇద్దరి మధ్య సంబంధం ఒక వ్యాపార విందులో మొదలైనది మరియు తరువాత ఒక సామాజిక సంస్థ సభలో ఆమెను అతను మొదటిసారిగా ఆకర్షించాడు. ఈ జంట యొక్క మొదటి విహారం స్పైక్ లీ చలనచిత్రం "డు ది రైట్ థింగ్" . ఈ జంట అక్టోబరు 1992లో వివాహం చేసుకున్నారు మరియు వారికి ఇద్దరు కూతుర్లు, మాలియా యాన్ (1998లో జన్మించింది) మరియు నటాషా (సాషా అని పిలుస్తారు, 2001 లో జన్మించింది). U.S. సెనేట్ ఎన్నికల తరువాత, ఒబామా కుటుంబం చికాగో యొక్క సౌత్ సైడ్ లో నివసిస్తూ ఉండేది, వాషింగ్ టౌన్ D.C కి వెళ్ళకుండా వారు అక్కడే నివసించాలని నిర్ణయించుకున్నారు,యునైటెడ్ స్టేట్స్ అధ్యక్షుడి కొరకు ఆమె భర్త యొక్క 2008 ప్రచారం మొత్తం సమయములో ఆమె ఒక నిర్ణయం తీసుకున్నారు "వారం మొత్తం మీద కేవలం ఒక రాత్రి మాత్రమే ఇంటి నుండి బయటకు వెళ్లాలని - వారి పిల్లల కారణముగా వారంలో రెండు రోజలు మాత్రమే ప్రచారానికి వెళ్ళాలని రెండవ రోజు సాయంత్రానికి ఇంటికి వచ్చేయాలని నిర్ణయం తీసుకుంది". ఆమె ఒరెగాన్ స్టేట్ యూనివర్సిటీ పురుషల యొక్క బాస్కెట్ బాల్ శిక్షకడు క్రైగ్ రాబిన్సన్ యొక్క సోదరి. ఒకసారి తొలగించిన యూదుల చట్టంలో శిక్షణ పొందిన కాపెర్స్ సి. ఫన్యే జూనియర్.కి ఆమె వరసకు సోదరి అయ్యేది. ఈయన దేశంలో యూదుల చట్టంలో శిక్షణ పొందిన ప్రముఖ నల్ల జాతీయుడు.
ఆమె వృత్తి జీవితం యొక్క ఆరంభములో తన యొక్క కాబోయే భర్తను తనకు కాబోవు పై అధికారి వాలెరీ జారెట్ ను కలుసుకోవాలి అని అభ్యర్థించింది. ఇప్పుడు, జారెట్ ఆమె భర్త యొక్క అతి ముఖ్యమైన సలహాదారులలో ఒకరు. వివాహ బంధంలో సాధారణ ఆటుపోట్లు ఉంటాయి; ఒక వైపు కుటుంబ జీవితాన్ని సమర్ధించుకుంటూ మరియు రాజకీయ రంగంలో కూడా అడుగుపెట్టుట, పని మరియు కుటుంబ బాధ్యతలను సమతౌల్య పరచుకోవుటలో అనేక వాదాలకు అవకాశం ఉంటుంది. బరాక్ ఒబామా అతని రెండవ పుస్తకంలో ఏమని వ్రాసారంటే,"", "అలసట మరియు ఒత్తిడిగా ఉంది, మాకు మాట్లాడుకొనుటకు, శృంగారంకు చాలా కొద్ది సమయం మాత్రమే ఉంటుంది". అయినప్పటికీ, వారి కుటుంబ వ్యవహారాలు మరియు వృత్తి వ్యవహారాల మధ్య వారు బయట గడుపు రాత్రులకు వీలు చేసుకుంటూ ఉంటారు.
ఒబామా దంపతుల యొక్క కుమార్తెలు ఒక ప్రైవేట్ విద్యాలయం అయిన యూనివర్సిటీ ఆఫ్ చికాగో లాబరేటరీ స్కూల్స్ కి హాజరయ్యారు. ఆ విద్యాలయం మండలి సభ్యురాలిగా ఒబామా విద్యాలయం యొక్క వైవిధ్యమును నిలుపుకోవాలి అని పోరాడారు, యూనివర్సిటీ ఆఫ్ చికాగోకు సంబంధించిన మండలిలో మిగిలిన సభ్యులు విశ్వవిద్యాలయం సిబ్బందికి చెందిన పిల్లలకు ఎక్కువ ఖాళీలను ఉంచి పెట్టుకోవుట వలన ఆమె ఈ విధంగా చేసారు. ఇది ఆ విద్యాలయమును విస్తరించు ప్రణాళికకు దారితీసింది. ఒబామా దంపతుల యొక్క కుమార్తెలు ఇప్పుడు వాషింగ్టన్ లోని సిడ్వెల్ ఫ్రెండ్స్ స్కూల్{/}కి హాజరవుతున్నారు, తరువాత జార్జ్ టౌన్ డే స్కూల్ కూడా వెళ్తున్నారు. "ది ఎలెన్ డిజెనెరెస్ షో"లో ముఖాముఖీ కార్యక్రమములో ఆ జంట ఇక పిల్లలను కనే ఉద్దేశం లేదు అని చెప్పారు. వారు మాజీ ప్రథమ మహిళలు అయిన లారా బుష్, రోసలిన్ కార్టర్ మరియు హిల్లరీ రోధం క్లింటన్ ల నుండి శ్వేత సౌధంలో పిల్లలను ఏవిధంగా పెంచాలి అని సలహాలు అందుకున్నారు. మారియన్ రాబిన్సన్, మిచెల్ యొక్క తల్లి, ఆమె కుమార్తెల సంరక్షణ కొరకు శ్వేత సౌధానికి వచ్చేసారు.
లా స్కూల్ తరువాత, ఆమె చికాగో న్యాయ సంస్థ కార్యాలయం సిడ్లె ఆస్టిన్ లో సహోద్యోగిగా పనిచేసారు, అక్కడే ఆమె తన కాబోయే భర్తను మొదటి సారి కలిసారు. ఆ సంస్థలో ఆమె మార్కెటింగ్ మరియు వివేచనాత్మక ధర్మంల మీద పనిచేసారు. ఆమె తన న్యాయ లైసెన్సు ఎప్పటికీ కొనసాగించాలి అనుకుంది, కాని ఆమె చేసే పనికి అది అవసరం లేకపోవుట వలన అది 1993 నుండి అది స్వచ్ఛంద అచేతన స్థితికి వచ్చింది.
1991లో ఆమె చికాగో పట్టణ ప్రభుత్వంలో ప్రభుత్వ రంగములో మేయర్ కి సహాయకురాలిగా, మరియు ప్లానింగ్ మరియు డెవలప్మెంట్ అసిస్టెంట్ కమీషనర్ గా పనిచేసింది. 1993లో ఆమె చికాగో ఆఫీస్ ఆఫ్ పబ్లిక్ అలైస్ కి ఎగ్జిక్యూటివ్ డైరెక్టర్ అయ్యారు, అది యువతను సామాజిక విషయాల మీద లాభాపేక్ష లేని సమూహాలలో మరియు ప్రభుత్వ ప్రాతినిధ్యంలో పని చేయుటకు ఉత్సాహాన్ని కలిగించే ఒక లాభాపేక్ష లేని సంస్థ. ఆమె అక్కడ దాదాపు నాలుగు సంవత్సరాలు పనిచేసారు మరియు ఆ సంస్థ కొరకు నిధుల సేకరణ రికార్డులను తయారు చేసారు అవి ఆమె ఆ సంస్థను వదిలి వచ్చేసినా 12 సంవత్సరాలుగా అక్కడ ఉన్నాయి.
1996లో ఆమె యూనివర్సిటీ ఆఫ్ చికాగోలో స్టూడెంట్ సర్వీసెస్ కి అసోసియేట్ డీన్ గా కూడా వ్యవహరించారు, ఈ విశ్వవిద్యాలయములో ఆమె విశ్వవిద్యాలయం యొక్క సమాజ సేవా కేంద్రమును అభివృద్ధి పరిచారు. 2002లో ఆమె చికాగో యూనివర్సిటీ వైద్యశాలలో పని చేయుట ప్రారంభించారు, మొదట సామాజిక సంబంధాలకు కార్యనిర్వహణాధికారిగా మరియు, 2005 మేలో సమాజ మరియు బహిరంగ వ్యవహారముల శాఖకి ఉపాధ్యక్షురాలిగా పనిచేయుట ప్రారంభించారు. ప్రచారం ప్రాథమిక దశలో ఆమె చికాగో విశ్వవిద్యాలయ వైద్యశాలలో ఉద్యోగం చేస్తూ ఉండేవారు, కాని ఆమె పిల్లలతో గడుపుటకు మరియు భర్త ఎన్నికలలో పనిచేయుటకు తన ఉద్యోగాన్ని పాక్షిక సమయానికి కుదించుకున్నారు; ఆ తరువాత ఉద్యోగం నుండి సెలవు తీసుకున్నారు. ఈ జంట యొక్క 2006 ఆదాయపు పన్ను లెక్కల ప్రకారం యూనివర్సిటీ ఆఫ్ చికాగో వైద్యశాలలో ఆమె జీతం $273,618 ఉండగా అదే సమయంలో యునైటెడ్ స్టేట్స్ సెనేట్ నుండి ఆమె భర్త జీతం $157,082 ఉండినది. ఒబామా దంపతుల యొక్క మొత్తం ఆదాయం $991,296 అయినప్పటికీ దీనిలో $51,200 ను ఆమె ట్రీహౌస్ ఫుడ్స్ సభ్యురాలిగా మరియు పెట్టుబడులు మరియు అతని పుస్తకాలకు ప్రతిఫలాలుగా సంపాదిస్తున్నారు.
ఆమె ట్రీహౌస్ ఫుడ్స్, ఇన్కార్పొరేషన్ (),కు వేతనం పొందు సభ్యురాలిగా సేవలు అందించారు, ఇది వాల్-మార్ట్ కి ఒక ప్రధాన పంపిణీదారు, ఆమె భర్త AFL-CIO వేదిక మీద ట్రెంటన్, న్యూ జెర్సీలో, 2007 మే 14లో వాల్ మార్ట్ ను ఆక్షేపించు విమర్శలు చేసిన వెంటనే ఆమె ఒప్పందాలను విరమించుకుంది. ఆమె చికాగో కౌన్సిల్ ఆన్ గ్లోబల్ అఫైర్స్ మండలి అధ్యక్షులలో కూడా పనిచేసింది.
ఆమె భర్త యొక్క రాజకీయ ప్రస్థాన ప్రారంభ దశ నుండి కరచాలనములు మరియు నిధుల సేకరణ ద్వారా, ఆమె అతని తరపున ప్రచారం చేస్తున్నప్పటికీ ఆమెకు మొదటిలో ఆ పని ఇష్టం లేకుండా ఉండేది. ఆమె యునైటెడ్ స్టేట్స్ హౌస్ ఆఫ్ రెప్రజెంటేటివ్ కొరకు ఆమె భర్త యొక్క 2000 సంవత్సరంలో పోటీలో ఆమె ప్రచారం చేసిన సమయంలో చికాగో విశ్వవిద్యాలయంలో ఆమె పై అధికారి ఆమెను ఆమె ప్రచారములో పాల్గొన్న సమయములో ఆమె ఆనందించిన ఒక్క విషయం అయినా ఉందా అని అడిగినప్పుడు, ఆమె ప్రచారములో భాగముగా సందర్శించిన అనేక నివాస గృహములు ఆమెకు కొన్ని నూతన అలంకార ఉపాయాలను ఇచ్చాయి అని బదులు ఇచ్చారు.
వారి కుమార్తెల మీద ఏదైనా వ్యతిరేక ప్రభావం ఉంటుందేమో అనే భయం మూలంగా మొదటిలో ఆమె భర్త యొక్క అధ్యక్ష పదవి ప్రచారం గురించి ఆమెకు కొన్ని నిబంధనలు ఉండేవి. అతను పోటీలో పాల్గొనాలి అని తీసుకున్న నిర్ణయముకు ఆమె ఒప్పుకోవాలి అని అంటే బదులుగా అతను పొగ త్రాగుట వదిలి వేయాలి అనే ఒప్పందం మీద తను రాజీ పడ్డాను అని చెప్పింది. అధ్యక్ష పదవి ప్రచారములో ఆమె పాత్ర గురించి ఆమె ఏమన్నారంటే: "నాది ఒక పెద్ద సలహాదారు ఉద్యోగం కాదు". ప్రచారం సమయంలో, ఆమె మాతృత్వమును ఒక ముఖ్యాంశముగా తీసుకొని జాతి మరియు విద్య గురించి చర్చించేవారు.
2007 మే లో, ఆమె భర్త అధ్యక్ష పదవి అభ్యర్థిత్వమును ఖరారు చేసిన మూడు నెలల తరువాత తన భర్తకు అధ్యక్ష పదవి ప్రచారములో సహాయం చేయుటకు ఆమె తన వృత్తిపర బాధ్యతలను 80 శాతం వరకు తగ్గించుకున్నారు. ప్రచార ప్రారంభ దశలో, ఆమె చాల పరిమితంగా వారానికి కేవలం రెండు రోజులు మరియు రాత్రంతా పాల్గొనాల్సి వస్తే వారి కుమార్తెలు వెంట ఉంటేనే రాజకీయ కార్యక్రమాలలో పాల్గొనేవారు; 2008 ఫిబ్రవరి మొదటికి ఆమె పాత్ర గణనీయంగా పెరిగినది, ఎనిమిది రోజులకి ముప్పైమూడు కార్యక్రమాలలో పాల్గొన్నది. ఆమె ఓప్రా విన్ఫ్రేతో కలసి అనేక ప్రచారాలలో కనిపించింది. ఆమె తన భర్త అధ్యక్ష పదవి ప్రచారానికి తనదైన శైలి ప్రసంగాలు తనే వ్రాసుకునేది మరియు సాధారణంగా వ్రాత ప్రతి లేకుండానే ప్రసంగించేది.
ప్రచారం జరిగినన్ని రోజులూ, ప్రసార రంగం ఆమెను "కోపిష్టి నల్లజాతీయ మహిళ"గా అభివర్ణించేది మరియు కొన్ని వెబ్ సైట్ లు ఈ వర్ణనకు అధిక ప్రచారమును కలిగించాయి, దీనిని ఆమె ఏవిధంగా తిప్పికొట్టారు అంటే : "బరాక్ మరియు నేను చాలా సంవత్సరాల నుండి ప్రజల దృష్టిలో ఉన్నాము, ఇప్పుడు మేము ఇలాంటి వాటికి ప్రతిస్పందించకుండా మొద్దుబారి పోయాము. ఎప్పుడైతే నువ్వు ప్రచారములో ఉంటావో, అక్కడ ఎప్పుడూ విమర్శలు ఉంటాయి. నేను వాటన్నిటినీ మౌనముగా భరించాను, ఇలాంటి విమర్శలు గెలుపుతో పాటు వస్తాయి అని నాకు తెలుసు." ఆగస్టులో 2008 డెమోక్రాటిక్ నేషనల్ కన్వెన్షన్ సమయానికి, ప్రసార రంగ సంస్థలు ప్రచారాలలో ప్రజలను వారికి సవాలు విసిరి మాట్లాడకుండా అర్ధించునట్లు మరియు మంచి అనుభూతితో మాట్లాడుతూ, మరియు వార్తా కార్యక్రమాలలో కనిపించటకన్నా "ది వ్యూ" వంటి ముఖాముఖి కార్యక్రమములలో కనిపించుటకు ప్రాముఖ్యతను ఇస్తూ మరియు "లేడీస్' హొం జర్నల్" వంటి ప్రచురణలు మీద దృష్టి సారించుట మూలంగా ఆమె యొక్క ఉనికి ప్రారంభ దశ కన్నా ఇప్పుడు బాగా ఆకట్టుకుంటుంది అని గుర్తించాయి. ఆమె యొక్క మునుపటి డిజైనర్ దుస్తుల స్థానంలో సాధారణముగా ఉండే దుస్తులను ధరించుట ద్వారా ఆమె యొక్క వేషధారణ ఎంపికలలో కూడా ఈ మార్పు ప్రతిబింబించింది. "వ్యూ"లో ఆమె కనిపించుట ఆమె యొక్క బహిరంగ ప్రజాదరణ కొంత మేర అనుకూలంగా మారుటకు సహాయ పడినది, మరియు ఇది ప్రచురణ రంగములో విస్తృతంగా ప్రచారం చేయబడింది.
జాతీయ రాజకీయ తెర మీద అధ్యక్ష పదవి ప్రచారం ఆమె యొక్క మొదటి అడుగు; డెమోక్రాటిక్ అభ్యర్థులు రంగము రెండవ స్థానానికి పరిమితం అవటానికి ముందు కూడా, ఆమె అతి తక్కువ ప్రజాదరణ పొందిన అభ్యర్థి జీవిత భాగస్వామిగా పరిగణించబడింది. ప్రచారం ప్రారంభ దశలో ఆమె ఒబామా కుటుంబ జీవితం గురించి ఒక చిన్న హాస్య కథ చెప్పినది; కాని పత్రికల వారు ఆమె వ్యంగ్యాన్ని మరీ ఎక్కువ చేసి వ్రాయటం వలన ఆమె దానిని చెప్పుట తగ్గించారు. "న్యూ యార్క్ టైమ్స్" ఒప్-ఎడ్ విలేఖరి మారీన్ డౌడ్ ఏమని వ్రాశారంటే:
2008 డెమోక్రాటిక్ నేషనల్ కన్వెన్షన్ ఏర్పడిన మొదటి రోజు రాత్రి, క్రైగ్ రాబిన్సన్ తన చిన్న సోదరిని పరిచయం చేసారు. అమెరికా స్వప్నం యొక్క మూర్తిమత్వానికి ఆమె మరియు ఆమె కుటుంబమే తార్కాణాలు అని ఆమె తన ప్రసంగంలో చెప్పారు. తను మరియు తన భర్త ఏమి నమ్ముతాము అని ఒబామా చెప్పారంటే "నీకు జీవితములో ఏదైతే కావాలి అనుకుంటావో దాని కొరకు కృషి చేయాలి, నీ మాటే నువ్వు ఇచ్చే భరోసా, నువ్వు ఏదైతే చేస్తాను అని చెప్పావో అదే చేస్తే అప్పుడు నిన్ను ప్రజలు గౌరప్రదంగా చూసి మర్యాద ఇస్తారు, ఒకవేళ నీకు వారు తెలియక పోయినా, మరియు నీవు వారితో సఖ్యముగా లేకపోయినా కూడా వారు అలాగే ఉంటారు." మొదటిసారి నా దేశాన్ని చూసి గర్విస్తున్నాను అని ఆమె చేసిన వ్యాఖ్యల మీద వచ్చిన విమర్శలకు బదులుగా ఆమె తన దేశాన్ని ప్రేమిస్తున్నాను అని నొక్కివక్కాణించింది. ఈ కీలక ప్రసంగం బాగా ఆకట్టుకుంది మరియు చాలావరకు అనుకూల సమీక్షలను తెచ్చింది. రాస్ముసేన్ రిపోర్ట్స్ నిర్వహించిన ఒక సర్వేలో అమెరికా జాతీయులలో ఆమె పట్ల అభిమానం 55%కి చేరింది అని కనుగొన్నది.
2008 2008 అక్టోబరు 6 ప్రసారములో, ల్యారీ కింగ్ ఆమెను అమెరికా నియోజకవర్గం బ్రాడ్లే ఎఫెక్ట్ ని దాటుతుందా అని అడిగారు. అభ్యర్థిత్వ ప్రతిపాదనలో తన భర్త యొక్క విజయం దీనిని దృఢముగా సూచిస్తుంది అని ఆమె చెప్పారు. అదే రోజు రాత్రి "డైలీ షో"లో జాన్ స్టీవర్ట్ చేసిన ముఖాముఖిలో ఆమె తన భర్త మీద విమర్శను మరియు అతని ప్రచారముకు సంబంధించిన సమాచారం గురించి కొంత దాటవేసారు. ఫాక్స్ న్యూస్ వారి "అమెరికాస్ పల్స్" కార్యక్రమములో, డెమోక్రాటిక్ అధ్యక్ష పదవి ప్రతిపాదన ముగింపు వాక్యాలు చెప్పిన రోజు రాత్రి ఒబామా దంపతులు పిడికిలి బిగించి చేసుకున్న కరచాలనాన్ని E. D. హిల్ "తీవ్రవాద ముష్టి ఘాతం" వలె ఉందని వ్యాఖ్యానించారు; దాని తరువాత ఆ ప్రసారములో నుండి హిల్ తొలగించబడ్డాడు మరియు ఆ కార్యక్రమము కూడా నిలిపివేయబడింది.
ఒక ప్రధాన జాతీయ రాజకీయ నాయకుడిగా ఎదుగుతున్న ఆమె భర్త యొక్క ఉన్నతితో, మిచెల్ ఒబామా జనరంజక సంస్కృతిలో ఒక భాగమయ్యారు. 2006 మే లో, "ఎస్సెన్స్" అను మాస పత్రిక "ప్రపంచంలో ప్రేరణ కలిగిస్తున్న 25 మంది మహిళల" జాబితాలో ఆమెను కూడా చేర్చారు. 2007 జూలైలో, "వానిటీ ఫెయిర్" "ప్రపంచములో 10 అత్యన్నత వేషధారణ కలిగిన వ్యక్తుల" జాబితాలో ఆమె పేరు కూడా చేర్చారు. ఆమె ఓప్రా విన్ఫ్రే'స్ లెజెండ్స్ బాల్ కు ఒక "యువ నాయకురాలి" వలె ఆఫ్రికన్ మరియు అమెరికన్ జాతి మహిళలకు ఒక మంచి బాటను చూపిన గొప్ప వ్యక్తులకు శ్రద్ధాంజలి ఘటించుటకు గౌరవ అతిథిగా పాల్గొన్నారు. 2007 సెప్టెంబరులో "02138" పత్రిక 58వ 'ది హార్వర్డ్ 100' జాబితా ప్రకటించింది; ఆ జాబితా బాగా ప్రభావవంతమైన ముందు సంవత్సరాల యొక్క జాబితా. ఆమె భర్త నాలుగవ స్థానములో నిలిచారు. 2008 జూలైలో, ఆమె మరొకసారి "వానిటీ ఫెయిర్"లో అంతర్జాతీయ ఉన్నత వేషధారణ జాబితాలో దర్శనమిచ్చింది. ఆమె 2008 "పీపుల్" పత్రిక ఉన్నత వేషధారణ కలిగిన మహిళల జాబితాలో కూడా కనిపించారు మరియు ఆ పత్రిక ఆమెలో మూర్తీభవించిన "సాంప్రదాయ మరియు ఆత్మ విశ్వాసం"ను ప్రశంసించింది.
అనేక ప్రసార మాధ్యమాలు ఆమెను ఒకే నిశ్చల వివాహ బంధములో ఉన్న ఒక ఉన్నత-స్థాయి ఆఫ్రికన్-అమెరికన్ జాతి మహిళగా, మరియు ఆమె ప్రపంచములోని ఆఫ్రికన్-అమెరికన్ జాతి యొక్క ఉనికిని ప్రభావితం చేయగల ఆశావహ ఆదర్శ మహిళగా చాటాయి. ఆమె యొక్క వేషధారణ ఎంపికలు ఫ్యాషన్ వీక్ కార్యక్రమము నుండి చేసుకున్నవి, కాని ఈ రంగం మీద ఒబామా యొక్క ప్రభావం అందులో పాల్గొనే ఆఫ్రికన్-అమెరికన్ జాతి మోడల్ ల కొరత మీద ఉండేది కాదు, కానీ ప్రభావం ఉంటుంది అని కొంత మంది భావిస్తారు.
ఆమె యొక్క వ్యవహార శైలిలో జాక్విలిన్ కెన్నెడీతో, మరియు నిబద్ధత మరియు నడతలో బార్బరా బుష్ తో పోల్చుతారు. ఆమె ధరించిన 2009 ప్రారంభోత్సవం నాటి తెల్లని ఒక-భుజం జాసన్-వు గౌనును "నాన్సీ రీగన్ మరియు జాకీ కెన్నెడీల అసంభవమైన మేళవింపు" అని చెప్తారు. ఒబామా యొక్క శైలిని నాయకుల శైలి వలె వర్ణిస్తారు. ఆమె ఎక్కువగా కాల్విన్ క్లెయిన్, ఆస్కార్ డి లా రెంటా, ఇసాబెల్ టొలెడో, నర్సిసో రోడ్రిగేజ్, డోన్న రికో మరియు మారియ పింటో, వంటి దుస్తుల రూపశిల్పులు రూపొందించిన దుస్తులను ధరిస్తారు మరియు ఆమె ఫ్యాషన్ ప్రపంచములో ఒక నూతన ఒరవడి సృష్టించిన మహిళ అయ్యారు, ముఖ్యముగా ఆమెకు ఇష్టమైన దుస్తులు ఆమె యొక్క నున్నని భుజాలను చూపే చేతులు లేని దుస్తులు.
ఆమె "వోగ్" ఫ్యాషన్ పత్రికలో ముఖచిత్రం మీద మరియు విశాలమైన ఫోటో పేజీలో మార్చి 2009లో దర్శనమిచ్చారు. ప్రతి ప్రథమ మహిళలో హోవర్ మొదలు (బెస్ ట్రుమాన్ తప్ప) ప్రతి ఒక్కరూ "వోగ్" పత్రికలో దర్శనమిచ్చారు, కాని ఈమెకు ముందు ముఖచిత్రం మీద దర్శనమిచ్చిన వారు హిల్లరీ క్లింటన్ మాత్రమే.
ప్రథమ మహిళగా ఆమె పాల్గొనే మంచి కార్యక్రమాల కన్నా ఆమె యొక్క ఫ్యాషన్ అభిరుచి మీద ఎక్కువగా దృష్టి సారించుటను మీడియా విమర్శించింది. ఆమె ప్రథమ మహిళగా సైనిక మరియు ఉద్యోగాలు చేసే కుటుంబాల యొక్క సానుభూతి విషయాల మీద దృష్టి నిలపాలి అని అనుకుంటున్నాను అని ప్రకటించింది. "U.S.న్యూస్ & వరల్డ్ రిపోర్ట్" బ్లాగర్, PBS అతిధేయుడు మరియు స్క్రిప్స్ హోవార్డ్ కాలమిస్ట్ బోనీ ఏర్బ్ ఒబామా యొక్క వ్యక్తిగత ప్రచార సిబ్బంది విషయాని కన్నా వేషధారణ మీద ఎక్కువ ధ్యాస చూపెడుతున్నారు అని వాదించారు. ఆమె అనేక కార్యక్రమాలలో మితి మించిన శైలితో తనకి సరిపోని దుస్తులను ధరించారు అని అన్నారు.
ప్రథమ మహిళ అయిన తరువాత తొలి నెలలలో ఆమె తరచుగా గృహాలు లేని వారి తాత్కాలిక నివాసాలు మరియు పేద ప్రజలకు ఉచితంగా లేక తక్కువ ధరకు ఆహారాన్ని అందించు కేంద్రాలను సందర్శించేవారు. ఇంకా ఆమె విద్యాలయాలకు ప్రతినిధులను పంపేవారు మరియు సమాజ సేవల తరపున ఒకల్తా తీసుకొనే వారు. 2009 ఏప్రిల్ లో తన తొలి విదేశీ పర్యటనలో ఆమె బ్రిటీషు ప్రధాన మంత్రి గోర్డాన్ బ్రౌన్ యొక్క సతీమణి సారా బ్రౌన్ తో కలిసి ఒక కాన్సర్ శాలను సందర్శించారు. ఆమె సైనిక కుటుంబాల తరపున వాదించుట మొదలుపెట్టారు. శ్వేత సౌధంలోని వంటవారిని సేంద్రీయ ఆహారమును కొనమని ఆజ్ఞాపించటం ద్వారా సేంద్రీయ ఉద్యమమును సమర్ధించిన తన పూర్వగాములైన క్లింటన్ మరియు బుష్ ల లాగా, ఒబామా ఒక సేంద్రీయ వనాన్ని పెంచటం మరియు శ్వేత సౌధానికి దక్షిణమున ఉన్న పచ్చిక మైదానంలో తేనె పట్టులను పెట్టించటం ద్వారా పలువురి దృష్టిని ఆకర్షించింది. ఇవి అధ్యక్షుని కుటుంబానికి మరియు రాష్ట్రీయ విందులు మరియు అధికారిక కలయికలకు సేంద్రీయ ఉత్పత్తులను మరియు తేనెను అందజేస్తాయి.
ఒబామా తన భర్త యొక్క ప్రముఖ విధానములను సమర్ధించే బిల్లులను ప్రచారం చేయటం ద్వారా వాటిని సమర్ధించారు. పే ఈక్విటీ లా యొక్క చట్టమును అనుసరించి, ఒబామా మహిళల యొక్క హక్కుల కొరకు వాదించుటను ఆచరణలో పెట్టుటకు శ్వేత సౌధం సమాచార కేంద్రమును ఏర్పాటు చేసారు. యునైటెడ్ స్టేట్స్ డిపార్టుమెంట్ అఫ్ హౌసింగ్ అండ్ అర్బన్ డెవలప్మెంట్ మరియు యునైటెడ్ స్టేట్స్ డిపార్ట్మెంట్ ఆఫ్ ఎడ్యుకేషన్ సందర్శనలలో ఆమె ఆర్థిక ప్రేరక పత్రాలకు తన మద్దత్తును తెలిపారు. కొంతమంది పరిశీలకులు ఆమె చేస్తున్న చట్టపరమైన కార్యక్రమాలను అనుకూలమైన దృష్టితో చూసారు, కాని మరి కొంతమంది ఆమె రాజకీయాలలో కొంత తక్కువ జోక్యం చేసుకుంటే బాగుంటుంది అని సూచించారు. ఆమె యొక్క ప్రతినిధుల ప్రకారం, వాషింగ్టన్ తో ఎక్కువ పరిచయం పెంచుకొనే పరిక్రియలో ఆమె మొత్తం యునైటెడ్ స్టేట్స్ క్యాబినెట్స్-స్థాయి వ్యవస్థలను సందర్శిస్తున్నారు అని సమాచారం.
మొదటి మాసములలో ప్రధమ మహిళగా ఆమె ప్రజా మద్దత్తును సాధించింది. ఆమెకు సైనిక కుటుంబముల మరియు కొందరు రిపబ్లికన్ల మద్దత్తు ఉంది. ప్రజలకు ఆమెకు అభిమానం పెరగటంతో, ఆమె ఒక ఆదర్శనీయ మహిళ అయింది. "న్యూస్ వీక్" విదేశములకు ఆమె మొదటి యాత్రను ఆమె "తార ఆకర్షణ" యొక్క ప్రదర్శనగా వర్ణించింది మరియు MSN ఈ పర్యటనను దుస్తులకు సంబంధించిన ఒక ప్రదర్శన వలె ఉందని వర్ణించింది. ఒబామా దంపతులు క్వీన్ ఎలిజబెత్ IIను కలుసుకున్నప్పుడు బ్రిటీషు ప్రసార మాధ్యమాలలోనియమావళికి సంబంధించి ప్రశ్నలు తలెత్తాయి, మరియు ఒక వేడుకలో మిచెల్ యొక్క వీపు మీద రాణి చేయి వేసినప్పుడు మిచెల్ కూడా అలాగే ప్రతిస్పందించింది అది సాంప్రదాయ రాజరికపు నియమావళికి వ్యతిరేకంగా కనిపించింది. రాచరికపు భవనం వర్గాలు నియమావళిలో ద్రోహం జరిగింది అని అంగీకరించలేదు.
2009 జూన్ 5న, మిచెల్ ఒబామా ప్రస్తుత సిబ్బంది ప్రధాన కార్యదర్శి జాకి నోరిస్ స్థానములో తన దీర్ఘకాల స్నేహితురాలు మరియు సలహాదారు అయిన సుసాన్ షేర్ ని నియమించారు అని శ్వేత సౌధం ప్రకటించింది. నోరిస్ కార్పోరేషన్ ఫర్ నేషనల్ అండ్ కమ్యూనిటీ సర్వీసుకి ముఖ్య సలహాదారుగా మారుతారు. ఆ తరువాత 2010 ఫిబ్రవరిలో శ్వేత సౌధం సోషల్ సెక్రటరీ, డిసిరీ రోజర్స్ ప్రకటించిన రాజీనామా ఆ తరువాత నెల నుండి అమలులోకి వస్తుంది. రోజర్స్ ఇతర పరిపాలనాధికారులు అయిన డేవిడ్ అక్జేల్రోడ్ వంటి వారితో దురుసుగా ఉన్నారు మరియు 2009 నవంబరు 24న వైట్ హౌస్ స్టేట్ డిన్నర్ లో గందరగోళ పరిస్థితి సంభవించింది. రోజర్స్ స్థానములో జూలియనా స్మూత్ వచ్చారు.
ప్రథమ మహిళగా ఒక సంవత్సరం గడిచిన తర్వాత, ఆమె పరిపాలన వ్యవహారాలలో తన మొదటి ముఖ్య పాత్రను తీసుకున్నారు. 21వ శతాబ్ద పోకడ అయిన పిల్లలలో ఊబకాయమును తగ్గించటలో ప్రగతి సాధించటం ఆమె లక్ష్యం. ఈ ప్రయత్నమును ఆమె తన కుటుంబ సభ్యుల నుండి మొదలు పెట్టాలి అని తన లక్ష్యం అని చెప్పారు: "నేను నా జీవితానికి ఎంతో కొంత సార్ధకతను చేకూర్చుకోవాలి అని అనుకుంటున్నాను ఏవిధంగా అంటే, ‘ఈ మనిషి ఇక్కడ కొంత సమయం గడపటం మూలంగా, ఈ విషయములో మార్పు వచ్చింది.’ అని తరువాత వారు తలచుకోవాలి. మరియు ఆ మార్పు పిల్లల స్తూలకాయత్వ రంగములో వస్తుందని నా ఆశ." ఆమె ఆ ఉద్యమానికి "లెట్'స్ మూవ్!" (పదండి ముందుకు) అని పేరు పెట్టింది. ఈ ప్రయత్నం ఆమె ఇతర ప్రయత్నములను మరుగున పరచలేదు: సైనిక కుటుంబములకు సహకారం అందించటం, ఉద్యోగస్తులైన మహిళలకు వృత్తి జీవితాన్ని మరియు కుటుంబాన్ని రెండిటినీ సమతౌల్య పరచుకోనుటలో సహాయం చేయట, దేశ సేవ చేయుటకు ప్రోత్సాహాన్ని అందించుట, కళలు మరియు శాస్త్రీయ విద్యను అభివృద్ధి చేయుట, మరియు దేశ వ్యాప్తముగా పిల్లలు మరియు కుటుంబాలకు పోషకాహారం మరియు ఆరోగ్యవంతమైన జీవనం అందించుట. ఎలానోర్ రూస్వెల్ట్ మొదటి మహిళగా ఉన్న నాటి నుండి ఇప్పటి వరకు శ్వేత సౌధంలో మొట్టమొదటి కూరగాయల వనాన్ని పెంచటం ద్వారా ఆరోగ్యకరమైన ఆహారం అనే అంశం పైన విస్తృత ప్రచారాన్ని సంపాదించింది.